D. 25 september bliver det afgjort, hvilket projekt der skal være fyrtårnsprojekt og dermed modtage en million kroner fra fonden LAG Himmerland. Fonden vil give millionen til et projekt, der kan få flere turister til Himmerland. Tre projekter er i spil om millionen: Det ene er en temapark med navnet "Legendernes Land" - en investering på 50-70 millioner kroner, som skal ligge ved Mariager. Det andet er et overnatningssted med huler i træerne, der skal ligge ved Als eller Øster Hurup - en investering på to millioner kroner. Det tredje er et projekt, der skal gøre regeringsbunkeren i Rold Skov til en attraktion, et projekt der koster tre millioner kroner.

Opsummering:
Tre storstilede projekter har ansøgt om at blive fyrtårnsprojekt- et af projekterne får en million kroner fra fonden LAG Himmerland.